40/2020

Útdráttur

J var sakfelldur fyrir fjölmörg umferðarlagabrot, fíkniefnalagabrot, vopnalagabrot og brot á lögreglulögum. Í samræmi við 1. mgr. 2. gr. almennra hegningarlaga nr. 19/1940 var með dómi Landsréttar dæmt um umferðarlagabrot J eftir nýjum umferðarlögum nr. 77/2019 sem tóku gildi eftir að hinn áfrýjaði dómur féll. Við ákvörðun refsingar var litið til sakaferils J, sbr. 5. tölulið 1. mgr. 70. gr. almennra hegningarlaga, 77. gr. sömu laga og áralangrar dómvenju en jafnframt til skýlausrar játningar hans. Var refsing J ákveðin fangelsi í tvö ár auk þess sem áréttuð var ævilöng ökuréttarsvipting hans og honum gert að sæta upptöku fíkniefna og kylfu.

Dómur Landsréttar

Mál þetta dæma landsréttardómararnir A-kvk-nf E-kvk-nf, O-kvk-nf M-kvk-nf A-kvk-nf og R-kvk-nf H-kvk-nf.

Málsmeðferð og dómkröfur aðila

1

Ríkissaksóknari skaut málinu til Landsréttar 15. janúar 2020 í samræmi við yfirlýsingu ákærða um áfrýjun. Áfrýjað er dómi Héraðsdóms Reykjavíkur 17. desember 2019 í málinu nr. S- 134/2019.

2

Ákæruvaldið krefst staðfestingar hins áfrýjaða dóms um sakfellingu ákærða og að refsing hans verði þyngd. Jafnframt að staðfest verði niðurstaða hins áfrýjaða dóms um sviptingu ökuréttar og upptöku fíkniefna og kylfu.

3

Ákærði krefst þess aðallega að honum verði ekki gerð refsing en til vara að refsing hans verði milduð og hún skilorðsbundin að öllu leyti eða að hluta.

Niðurstaða

4

Með hinum áfrýjaða dómi var ákærði sakfelldur á grundvelli játningar á öllum sakargiftum í ákæru. Var farið með málið samkvæmt 164. gr. laga nr. 88/2008 um meðferð sakamála. Ákærði var dæmdur í tveggja ára fangelsi auk þess sem áréttuð var ævilöng ökuréttarsvipting hans. Jafnframt var ákærða gert að sæta upptöku á tilgreindu magni af marijúana og kylfu.

5

Brot ákærða, þar á meðal brot gegn þágildandi umferðarlögum nr. 50/1987, voru réttilega heimfærð til refsiákvæða í hinum áfrýjaða dómi. Ný umferðarlög nr. 77/2019 tóku gildi eftir uppkvaðningu héraðsdóms. Í samræmi við 1. mgr. 2. gr. almennra hegningarlaga nr. 19/1940 verður nú dæmt um háttsemi ákærða eftir hinum nýju umferðarlögum, bæði um refsinæmi verknaðar sem ákærða er gefinn að sök og um refsingu, þó þannig að ekki verður beitt þyngri refsingu en heimilt var á þeim tíma er brot var framið. Hið sama á við um refsikennd viðurlög samkvæmt þessari grunnreglu. 6

Ákvæði 1., sbr. 2. mgr. 50. gr. núgildandi umferðarlaga tekur nú til aksturs undir áhrifum ávana- og fíkniefna og lyfja, sem ákvæði 1., sbr. 2. mgr. 45. gr. a og 1., sbr. 2. mgr. 44. gr. eldri umferðarlaga tóku til áður. Jafnframt athugast að eftir núgildandi 1., sbr. 2. mgr. 50. gr. laganna verður ekki refsað nema ávana- og fíkniefni eða lyf mælist í blóði ökumanns. Að þessu gættu eru brot ákærða vegna aksturs undir áhrifum ávana- og fíkniefna og lyfja, sem mældust í blóði hans, samkvæmt liðum 1 til 3, 6 til 8, 10 til 11, 14 til 15 og 17 til 18 í ákæru nú réttilega heimfærð til 1., sbr. 2. mgr. 50. gr. núgildandi umferðarlaga.

7

Ákvæði 1., sbr. 2. mgr. 45. gr. þágildandi umferðarlaga er efnislega samhljóða 1., sbr. 2. mgr. 49. gr. núgildandi umferðarlaga að því leyti sem hér skiptir máli. Eru ölvunarakstursbrot ákærða samkvæmt liðum 8 og 10 í ákæru því nú réttilega heimfærð til 1., sbr. 2. mgr. 49. gr. núgildandi umferðarlaga.

8

Ákvæði 1. mgr. 48. gr. þágildandi umferðaralaga er efnislega samhljóða 1. mgr. 58. gr. núgildandi umferðarlaga. Eru brot ákærða vegna aksturs sviptur ökurétti samkvæmt ákæruliðum 1 til 4, 6 til 11 og 13 til 18 því nú réttilega heimfærð til 1. mgr. 58. gr. núgildandi umferðarlaga.

9

Brot gegn framangreindum ákvæðum laganna varða sektum eða fangelsi samkvæmt 1. mgr. 95. gr. núgildandi umferðarlaga, eins og þau gerðu áður samkvæmt 1. mgr. 100. gr. eldri umferðarlaga. Sambærileg ákvæði 101. og 102. gr. eldri umferðarlaga um sviptingu ökuréttar er nú að finna í 99. og 101. gr. núgildandi umferðarlaga.

10

Ákvæði 1. mgr. 7. gr. núgildandi umferðarlaga er nákvæmar orðað en 1. mgr. 5. gr. eldri umferðarlaga. Sú breyting hefur þó ekki þýðingu varðandi refsinæmi þeirrar háttsemi ákærða samkvæmt lið 6 í ákæru að aka gegn rauðu umferðarljósi. Brot gegn 7. gr. núgildandi umferðarlaga varðar aftur á móti aðeins sektum, sbr. 94. gr. þeirra laga, í stað sekta eða fangelsisrefsingar áður, sbr. 1. mgr. 100. gr. eldri umferðarlaga. Verður framangreint brot ákærða heimfært til 1. mgr. 7. gr. núgildandi umferðarlaga en honum ekki gerð fangelsisrefsing vegna brotsins.

11

Brot ákærða samkvæmt lið 9 í ákæru að aka án þess að hafa öryggisbelti spennt við aksturinn er þar rétt heimfært til 1. mgr. 71. gr. þágildandi umferðarlaga. Brotið verður nú heimfært til 1. mgr. 77. gr. núgildandi umferðarlaga en samkvæmt 1. mgr. 94. gr. þeirra laga varðar það nú aðeins sektum en ekki sektum eða fangelsi allt að tveimur árum, svo sem mælt var fyrir um í 1. mgr. 100. gr. þágildandi umferðarlaga.

12

Brot ákærða samkvæmt lið 6 í ákæru að sinna ekki fyrirmælum lögreglu um að stöðva bifreið sína verður heimfært til ákvæða 19. gr., sbr. 44. gr. lögreglulaga nr. 90/1996 var að finna í 41. gr. laganna fyrir breytingu sem gerð var með lögum nr. 75/2019 um vinnslu persónuupplýsinga í löggæslutilgangi.

13

Við ákvörðun refsingar verður litið til sakaferils ákærða, sem gerð er grein fyrir í hinum áfrýjaða dómi, sbr. 5. tölulið 1. mgr. 70. gr. almennra hegningarlaga, 77. gr. sömu laga og áralangrar dómvenju en jafnframt er höfð hliðsjón af skýlausri játningu ákærða. Sá dráttur sem varð á málinu á rannsóknarstigi gefur hvorki tilefni til lækkunar né skilorðsbindingar refsingar ákærða en til þess er að líta að um fjölmörg brot er að ræða sem framin voru á löngum tíma. Að öllu framangreindu gættu þykir refsing ákærða hæfilega ákveðin í hinum áfrýjaða dómi. Þá er áréttuð svipting ökuréttar ævilangt samkvæmt 3. mgr. 99. gr. núgildandi umferðarlaga, sbr. 3. mgr. 101. gr. eldri umferðarlaga. Loks verða staðfest ákvæði hins áfrýjaða dóms um upptöku fíkniefna og kylfu og greiðslu sakarkostnaðar í héraði.

14

Ákærða verður gert að greiða allan áfrýjunarkostnað málsins, þar með talin málsvarnarlaun skipaðs verjanda síns sem ákveðin verða með virðisaukaskatti eins og greinir í dómsorði.

Dómsorð :

Hinn áfrýjaði dómur skal vera óraskaður.

Ákærði greiði allan áfrýjunarkostnað málsins, 502.644 krónur, þar með talin málsvarnarlaun skipaðs verjanda síns, G-kk-ef J-kk-ef lögmanns, 472.000 krónur.

Dómur Héraðsdóms Reykjavíkur þriðjudaginn 17. desember 2019

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 19. febrúar 2019, á hendur J-kk-þgf P-kk-þgf J-kk-þgf, kt. [...], [...] fyrir eftirtalin fíkniefna-, lögreglu-, vopna- og umferðarlagabrot framin á árinu 2018 nema annað sé tekið fram:

I.

Umferðarlagabrot með því að hafa, mánudaginn 30. október 2017, ekið bifreiðinni [...] sviptur ökurétti og óhæfur til að stjórna henni örugglega vegna áhrifa ávana- og fíkniefna (í blóði mældist 30 ng/ml af kókaíni og 5,8 ng/ml af tetrahýdrókannabínól, í þvagi mældist kókaín, tetrahýdrókannabínólsýra og MDMA) um Kleppsveg í Reykjavík uns aksturinn var stöðvaður skömmu síðar.

Teljast brot þessi varða við 1. mgr., sbr. 2. mgr., 45. gr. a., og 1. mgr. 48. gr., allt sbr. 100. gr., umferðarlaga nr. 50/1987.

II.

Umferðarlagabrot með því að hafa, aðfaranótt mánudagsins 1. janúar, ekið bifreiðinni [...]sviptur ökurétti og óhæfur til að stjórna henni örugglega vegna áhrifa lyfja (í blóði mældist 150 ng/ml af oxýkódon, í þvagi mældist oxýkódon) og óhæfur til að stjórna henni örugglega vegna áhrifa ávana- og fíkniefna (í blóði mældist 130 ng/ml af amfetamíni, 145 ng/ml af kókaíni og 4,6 ng/ml af tetrahýdrókannabínól, í þvagi mældist amfetamín, kókaín, tetrahýdrókannabínólsýra og MDMA) um Bústaðaveg í Reykjavík, uns aksturinn var stöðvaður skömmu síðar við Bústaðaveg nr. 55.

Teljast brot þessi varða við 1. mgr., sbr. 2. mgr., 44. gr., 1. mgr., sbr. 2. mgr., 45. gr. a., og 1. mgr. 48. gr., allt sbr. 100. gr., umferðarlaga nr. 50/1987.

III.

Umferðarlagabrot með því að hafa, föstudaginn 5. janúar, ekið bifreiðinni [...]sviptur ökurétti og óhæfur til að stjórna henni örugglega vegna áhrifa lyfja (í blóði mældist 40 ng/ml af alprazólam, 230 ng/ml af díazepamog 350 ng/ml af nordíazepam) og óhæfur til að stjórna henni örugglega vegna áhrifa ávana- og fíkniefna (í blóði mældist 60 ng/ml af kókaíni og 4,8 ng/ml af tetrahýdrókannabínól) um Vesturhóla í Reykjavík, við Hrafnhóla, uns aksturinn var stöðvaður skömmu síðar.

Teljast brot þessi varða við 1. mgr., sbr. 2. mgr., 44. gr., 1. mgr., sbr. 2. mgr., 45. gr. a., og 1. mgr. 48. gr., allt sbr. 100. gr., umferðarlaga nr. 50/1987.

IV.

Umferðarlagabrot með því að hafa, aðfaranótt mánudagsins 12. mars, ekið bifreiðinni [...]sviptur ökurétti um Bankastræti í Reykjavík, við Ingólfsstræti, uns aksturinn var stöðvaður skömmu síðar.

Telst brot þetta varða við 1. mgr. 48. gr., sbr. 100. gr., umferðarlaga nr. 50/1987.

V.

Vopnalagabrot með því að hafa, miðvikudaginn 21. mars, haft í vörslum sínum útdraganlega kylfu sem ekki er ætluð til íþróttaiðkunar, að Melabraut 29 á Seltjarnarnesi, sem fannst við leit lögreglu á ákærða og lagt var hald á.

Telst brot þetta varða við c-lið 2. mgr. 30. gr., sbr. 36. gr., vopnalaga nr. 16/1998.

VI.

1. Umferðar- og lögreglulagabrot með því að hafa, aðfaranótt fimmtudagsins 29. mars, ekið bifreiðinni [...]sviptur ökurétti og óhæfur til að stjórna henni örugglega vegna áhrifa lyfja (í blóði mældist 9,7 ng/ml af alprazólam og 370 ng/ml af oxýkódon, í þvagi mældist oxýkódon) og óhæfur til að stjórna henni örugglega vegna áhrifa ávana- og fíkniefna (í blóði mældist 50 ng/ml af kókaíni og 12 ng/ml af tetrahýdrókannabínól, í þvagi mældist kókaín og tetrahýdrókannabínólsýra) suður Skeiðarvog í Reykjavík, við Langholtsveg, þar sem lögregla hugðist hafa afskipti af ákærða en ákærði sinnti ekki fyrirmælum lögreglu um að stöðva bifreiðina sem gefin voru til kynna með forgangsljósum en jók þess í stað hraða bifreiðarinnar, hófst í framhaldi eftirför lögreglu þar sem ákærði ók áfram Skeiðarvog yfir gatnamót við Suðurlandsbraut og gegn rauðu umferðarljósi á Skeiðarvogi við gatnamót að Mörkinni, ók af Skeiðarvogi inn á Réttarholtsveg til suðurs og á kant á Réttarholtsvegi við Hæðargarð, þar sem ákærði hljóp af vettvangi, en var handtekinn skömmu síðar.

Teljast brot þessi varða við 1. mgr. 5. gr., 1. mgr., sbr. 2. mgr., 44. gr., 1. mgr., sbr. 2. mgr., 45. gr. a., og 1. mgr. 48. gr., allt sbr. 100. gr., umferðarlaga nr. 50/1987 og 19. gr., sbr. 41. gr., lögreglulaga nr. 90/1996.

2. Fíkniefnalagabrot með því að hafa, á þeim tíma sem greinir í 1. tl., haft í vörslum sínum 0,83 gaf maríhúana sem fannst við leit lögreglu og lagt var hald á.

Telst brot þetta varða við 2. gr., sbr. 5. og 6. gr., laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

VII.

Umferðarlagabrot með því að hafa, aðfaranótt fimmtudagsins 28. júní, ekið bifreiðinni [...]sviptur ökurétti og óhæfur til að stjórna henni örugglega vegna áhrifa ávana- og fíkniefna (í blóði mældist 150 ng/ml af kókaíni, 765 ng/ml af MDMA og 3,6 ng/ml af tetrahýdrókannabínól) um Fjallkonuveg í Reykjavík, við Hverafold, uns aksturinn var stöðvaður skömmu síðar.

Teljast brot þessi varða við 1. mgr., sbr. 2. mgr., 45. gr. a., og 1. mgr. 48. gr., allt sbr. 100. gr., umferðarlaga nr. 50/1987.

VIII.

Umferðarlagabrot með því að hafa, laugardaginn 30. júní, ekið bifreiðinni [...]sviptur ökurétti og óhæfur til að stjórna henni örugglega vegna áhrifa lyfja (í blóði mældist 160 ng/ml af oxýkódon, í þvagi mældist oxýkódon) og óhæfur til að stjórna henni örugglega vegna áhrifa ávana- og fíkniefna (í blóði mældist 75 ng/ml af kókaíni, 75 ng/ml af MDMA og 5,1 ng/ml af tetrahýdrókannabínól, í þvagi mældist kókaín, MDMA og tetrahýdrókannabínólsýra) og undir áhrifum áfengis (vínandamagn í blóði mældist 0,71‰) norður Suðurlandsveg í Reykjavík, við Hádegismóa, uns aksturinn var stöðvaður skömmu síðar.

Teljast brot þessi varða við 1. mgr., sbr. 2. mgr., 44. gr., 1. mgr., sbr. 2. mgr., 45. gr, 1. mgr., sbr. 2. mgr., 45. gr. a. og 1. mgr. 48. gr., allt sbr. 100. gr., umferðarlaga nr. 50/1987.

IX.

Umferðarlagabrot með því að hafa, þriðjudaginn 3. júlí, ekið bifreiðinni [...]sviptur ökurétti og án þess að hafa öryggisbelti spennt við aksturinn, vestur Veturlandsveg í Reykjavík, við Korpu, uns aksturinn var stöðvaður skömmu síðar.

Teljast brot þessi varða við 1. mgr. 48. gr. og 1. mgr. 71. gr., allt sbr. 100. gr., umferðarlaga nr. 50/1987.

X.

Umferðarlagabrot með því að hafa, sunnudaginn 29. júlí, ekið bifreiðinni [...]sviptur ökurétti og óhæfur til að stjórna henni örugglega vegna áhrifa ávana- og fíkniefna (í blóði mældist 20 ng/ml af tetrahýdrókannabínól, í þvagi mældist kókaín og tetrahýdrókannabínólsýra) og undir áhrifum áfengis (vínandamagn í blóði mældist 1,00‰) um Norðurfell í Reykjavík, við Jórufell, uns aksturinn var stöðvaður skömmu síðar.

Teljast brot þessi varða við 1. mgr., sbr. 2. mgr., 45. gr, 1. mgr., sbr. 2. mgr., 45. gr. a. og 1. mgr. 48. gr., allt sbr. 100. gr., umferðarlaga nr. 50/1987.

XI.

Umferðarlagabrot með því að hafa, miðvikudaginn 1. ágúst, ekið bifreiðinni KS-M07 sviptur ökurétti og óhæfur til að stjórna henni örugglega vegna áhrifa ávana- og fíkniefna (í blóði mældist 115 ng/ml af kókaíni og 6,4 ng/ml af tetrahýdrókannabínól, í þvagi mældist kókaín og tetrahýdrókannabínólsýra) austur Vesturlandsveg í Reykjavík, við Suðurlandsveg, uns aksturinn var stöðvaður skömmu síðar.

Teljast brot þessi varða við 1. mgr., sbr. 2. mgr., 45. gr. a. og 1. mgr. 48. gr., allt sbr. 100. gr., umferðarlaga nr. 50/1987.

XII.

Fíkniefnalagabrot með því að hafa, aðfaranótt fimmtudagsins 2. ágúst, haft í vörslum sínum 0,50 gaf maríhúana sem fannst við leit lögreglu að Stórakrika 2 í Reykjavík, íbúð 102, og lagt var hald á.

Telst brot þetta varða við 2. gr., sbr. 5. og 6. gr., laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

XIII.

Umferðarlagabrot með því að hafa, þriðjudaginn 21. ágúst, ekið bifreiðinni [...] sviptur ökurétti norður Stekkjarbakka í Reykjavík, við Álfabakka, uns aksturinn var stöðvaður skömmu síðar.

Telst brot þetta varða við 1. mgr. 48. gr., sbr. 100. gr., umferðarlaga nr. 50/1987.

XIV.

Umferðarlagabrot með því að hafa, föstudaginn 23. ágúst, ekið bifreiðinni KS-M07 sviptur ökurétti og óhæfur til að stjórna henni örugglega vegna áhrifa lyfja (í blóði mældist 31 ng/ml af brómazepam, 5,5 ng/ml af fenazepam, 8,0 ng/ml af gabapentín og 100 ng/ml af oxýkódon, í þvagi mældist gabapentín og oxýkódon) og óhæfur til að stjórna henni örugglega vegna áhrifa ávana- og fíkniefna (í blóði mældist 12 ng/ml af tetrahýdrókannabínól, í þvagi mældist kókaín og tetrahýdrókannabínólsýra) norður Víkurveg í Reykjavík, við bensínstöð N1, uns aksturinn var stöðvaður skömmu síðar.

Teljast brot þessi varða við 1. mgr., sbr. 2. mgr., 44. gr., 1. mgr., sbr. 2. mgr., 45. gr. a., og 1. mgr. 48. gr., allt sbr. 100. gr., umferðarlaga nr. 50/1987.

XV.

Umferðarlagabrot með því að hafa, aðfaranótt sunnudagsins 30. september, ekið bifreiðinni [...] sviptur ökurétti og óhæfur til að stjórna henni örugglega vegna áhrifa ávana- og fíkniefna (í blóði mældist 255 ng/ml af kókaíni og 6,8 ng/ml af tetrahýdrókannabínól, í þvagi mældist kókaín og tetrahýdrókannabínólsýra) vestur Þverholt í Mosfellsbæ uns aksturinn var stöðvaður skömmu síðar.

Teljast brot þessi varða við 1. mgr., sbr. 2. mgr., 45. gr. a., og 1. mgr. 48. gr., allt sbr. 100. gr., umferðarlaga nr. 50/1987.

XVI.

Umferðarlagabrot með því að hafa, föstudaginn 5. október, ekið bifreiðinni [...]sviptur ökurétti um Skeifuna í Reykjavík, við Metro, uns aksturinn var stöðvaður skömmu síðar.

Telst brot þetta varða við 1. mgr. 48. gr., sbr. 100. gr., umferðarlaga nr. 50/1987.

X VII.

Umferðarlagabrot með því að hafa, þriðjudaginn 9. október, ekið bifreiðinni [...]sviptur ökurétti og óhæfur til að stjórna henni örugglega vegna áhrifa ávana- og fíkniefna (í blóði mældist 21 ng/ml af tetrahýdrókannabínól, í þvagi mældist kókaín og tetrahýdrókannabínólsýra) suður Vesturlandsveg í Mosfellsbæ, við Skarðshólabraut, uns aksturinn var stöðvaður skömmu síðar.

Teljast brot þessi varða við 1. mgr., sbr. 2. mgr., 45. gr. a., og 1. mgr. 48. gr., allt sbr. 100. gr., umferðarlaga nr. 50/1987.

XVIII.

Umferðarlagabrot með því að hafa, fimmtudaginn 1. nóvember, ekið bifreiðinni [...]sviptur ökurétti og óhæfur til að stjórna henni örugglega vegna áhrifa ávana- og fíkniefna (í blóði mældist 9,2 ng/ml af tetrahýdrókannabínól) um Vesturlandsveg í Mosfellsbæ, við bensínstöð N1, uns aksturinn var stöðvaður skömmu síðar.

Teljast brot þessi varða við 1. mgr., sbr. 2. mgr., 45. gr. a., og 1. mgr. 48. gr., allt sbr. 100. gr., umferðarlaga nr. 50/1987.

Þess er krafist að ákærði verði dæmdur til refsingar, til greiðslu alls sakarkostnaðar og sviptingar ökuréttar, skv. 101. gr. og 102. gr. umferðarlaga nr. 50/1987, sbr. 25. gr. laga nr. 44/1993 og 18. gr. laga nr. 66/2006. Jafnframt er þess krafist að ákærði verði dæmdur til að sæta upptöku á framangreindum fíkniefnum samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001 og til að sæta upptöku á kylfu, sem greinir í V kafla, samkvæmt heimild í 1. mgr. 37. gr. vopnalaga nr. 16/1998.

Verjandi ákærða krefst vægustu refsingar sem lög leyfa og hæfilegrar þóknunar sér til handa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur í [...]. Samkvæmt framlögðu sakavottorði, dagsettu 11. febrúar 2019, á hann að baki nokkurn sakaferil sem nær aftur til ársins 2010. Ákærði var með dómi 12. október 2016 gert að sæta fangelsi í 45 daga fyrir brot gegn umferðarlögum. Þá var ákærða dæmdur hegningarauki 30. nóvember 2016 og gert að sæta fangelsi í 15 daga fyrir umferðarlagabrot. Ákærða var veitt reynslulausn 1. mars 2017 í eitt ár á 30 daga eftirstöðvum refsingar samkvæmt tveimur fyrrnefndum dómum, uppkveðnum 12. október 2016 og 30. nóvember 2016. Með brotum þeim sem ákærði var sakfelldur fyrir með dómi Héraðsdóms Reykjavíkur 13. september 2017 rauf hann skilyrði reynslulausnar sem honum var veitt sem fyrr segir og var hún dæmd upp og honum gert að sæta fangelsi í 105 daga. Ákærði hefur jafnframt fjórum sinnum gengist undir lögreglustjórasátt vegna fíkniefnalagabrota.

Í samræmi við framlagt sakavottorð er við ákvörðun refsingar miðað við að ákærði sé nú í fimmta sinn fundinn sekur um að aka óhæfur til að stjórna bifreið örugglega vegna áhrifa ávana- og fíkniefna og/eða undir áhrifum áfengis og í fjórða sinn sviptur ökurétti. Samkvæmt framangreindu og að sakaferli ákærða virtum þykir refsing hans hæfilega ákveðin fangelsi í 2 ár.

Með vísan til tilvitnaðra ákvæða umferðarlaga í ákæru er áréttuð ævilöng ökuréttarsvipting ákærða. Með vísan til lagaákvæða í ákæru eru gerð upptæk til ríkissjóðs 1,33 gaf maríhúana sem lögregla lagði hald á við rannsókn málsins. Einnig er gerð upptæk útdraganleg kylfa.

Ákærði greiði málsvarnarþóknun skipaðs verjanda síns, P-kk-ef B-kk-ef lögmanns, svo sem í dómsorði greinir, að meðtöldum virðisaukaskatti, og annan sakarkostnað samkvæmt sakarkostnaðaryfirliti.

Af hálfu ákæruvaldsins flutti málið K-kk-nf S-kk-nf E-kk-nf saksóknarfulltrúi.

S-kk-nf S-kk-nf héraðsdómari kveður upp dóminn.

D Ó M S O R Ð:

Ákærði, J-kk-nf P-kk-nf J-kk-nf, sæti fangelsi í 2 ár.

Ákærði er sviptur ökurétti ævilangt.

Upptækt er gert til ríkissjóðs 1,33 gaf maríhúana sem lögregla lagði hald á við rannsókn málsins. Einnig er gerð upptæk útdraganleg kylfa.

Ákærði greiði málsvarnarþóknun skipaðs verjanda síns, P-kk-ef B-kk-ef lögmanns, 569.160 krónur og 3.254.625 krónur í annan sakarkostnað.